A4-0344/97

Πρόταση απόφασης του Ευρωπαϊκού Κοινοβουλίου και του Συμβουλίου που αφορά την έγκριση προγράμματος δράσης για την ενίσχυση των συστημάτων έμμεσης φορολογίας της εσωτερικής αγοράς (πρόγραμμα FISCALIS) (COM(97)0175 - C4-0222/97 - 97/0128(COD))

πρόταση αυτη εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 7

>Αρχικό κείμενο>

7. ότι η εμπειρία από τη λειτουργία του Συστήματος Ανταλλαγής Πληροφοριών για τον ΦΠΑ (VIES) που δημιουργήθηκε με τον Κανονισμό (ΕΟΚ) 218/92(1), κατέδειξε την αξία της τεχνολογίας των πληροφοριών για την προστασία των εσόδων παράλληλα με την ελαχιστοποίηση των διοικητικών επιβαρύνσεων[semigr ] ότι το VIES αποδείχθηκε ουσιώδες εργαλείο της συνεργασίας, το οποίο έχει επίσης προωθήσει την περαιτέρω συνεργασία μεταξύ των κρατών μελών[semigr ]

________________

(1) ΕΕ L 24 της 1.2.1992, σελ. 1

>Κείμενο μετά την ψηφοφορία στο ΕΚ>

7. ότι η εμπειρία από τη λειτουργία διαφόρων συστημάτων ανταλλαγής πληροφοριών στην Ευρωπαϊκή Κοινότητα κατέδειξε την αξία της τεχνολογίας των πληροφοριών για την προστασία των εσόδων παράλληλα με την ελαχιστοποίηση των διοικητικών επιβαρύνσεων[semigr ] ότι το VIES αποδείχθηκε ουσιώδες εργαλείο της συνεργασίας, το οποίο έχει επίσης προωθήσει την περαιτέρω συνεργασία μεταξύ των κρατών μελών[semigr ]

(Τροπολογία 2)

Αιτιολογική σκέψη 9α (νέα)

>Κείμενο μετά την ψηφοφορία στο ΕΚ>

9α. ότι τα σεμινάρια αποτελούν ένα ιδανικό βήμα για την ανταλλαγή ιδεών μεταξύ υπαλλήλων που είναι επιφορτισμένοι με την έμμεση φορολογία και, οσάκις κρίνεται σκόπιμο, άλλων εμπειρογνωμόνων του τομέα, όπως ακαδημαϊκοί, φυσικά πρόσωπα που φορολογούνται (μεγάλες επιχειρήσεις και ΜΜΕ) ή οι εκπρόσωποι και οι σύμβουλοι αυτών[semigr ]ότι από τέτοια σεμινάρια ίσως προκύψουν συστάσεις που θα μπορούσαν να βελτιώσουν τα ισχύοντα νομικά μέσα, να ενθαρρύνουν τη συγκλίνουσα εξέλιξη των εθνικών συστημάτων έμμεσης φορολογίας και να διευκολύνουν τη συνεργασία ανάμεσα στις ενδιαφερόμενες διοικήσεις

(Τροπολογία 3)

Αιτιολογική σκέψη 10

>Αρχικό κείμενο>

10. ότι, από την εμπειρία που έχει αποκτηθεί από το πρόγραμμα Matthaeus-Tax, προκύπτει ότι η συντονισμένη ανάπτυξη και εφαρμογή ενός κοινού προγράμματος κατάρτισης που θεσπίστηκε με την απόφαση 95/279/ΕΚ της Επιτροπής(3) μπορεί να οδηγήσει στην επίτευξη των στόχων του προγράμματος, ειδικότερα δε στην επίτευξη υψηλότερου επιπέδου κατανόησης του κοινοτικού δικαίου[semigr ] ότι πρέπει να αναπτυχθούν περαιτέρω παρόμοια προγράμματα[semigr ] ότι τα κράτη μέλη πρέπει, επομένως, να διασφαλίσουν ότι όλοι οι υπάλληλοί τους θα λάβουν την αρχική και συνεχή κατάρτιση που προβλέπεται στα κοινά προγράμματα κατάρτισης[semigr ]

______________

(3) ΕΕ L 172 της 22.7.1995, σελ. 24

>Κείμενο μετά την ψηφοφορία στο ΕΚ>

10. ότι η διοικητική συνεργασία εξαρτάται από τις επαγγελματικές δεξιότητες και γνώσεις, συμπεριλαμβανομένων και των γλωσσικών, των υπαλλήλων που είναι επιφορτισμένοι με την έμμεση φορολογία[semigr ] ότι πρέπει να συσταθεί ένα δίκτυο συνεργασίας των εθνικών οργανισμών, ανωτάτων και άλλων σχολών, και των υπαλλήλων που είναι υπεύθυνοι για την κατάρτιση προκειμένου να καθοριστούν οι κοινές δεξιότητες και γνώσεις που οι εν λόγω υπάλληλοι πρέπει να διαθέτουν και να αναπτυχθούν τα αναγκαία κοινά προγράμματα κατάρτισης που θα τους επιτρέψουν να αποκτήσουν τις αναγκαίες κοινές δεξιότητες και γνώσεις[semigr ] ότι, στην τελική έκθεση που θα υποβάλει η Επιτροπή ίσως εξετάσει τη σκοπιμότητα ίδρυσης μιας κοινοτικής ακαδημίας για τους υπαλλήλους που είναι επιφορτισμένοι με την έμμεση φορολογία[semigr ]

(Τροπολογία 4)

Αιτιολογική σκέψη 11

>Αρχικό κείμενο>

11. ότι, όπως έχει αποδειχθεί, ένα επαρκές επίπεδο γλωσσομάθειας των υπαλλήλων που είναι επιφορτισμένοι με την έμμεση φορολογία είναι ουσιώδες για τη διευκόλυνση της συνεργασίας[semigr ] ότι τα κράτη μέλη πρέπει, επομένως, να παράσχουν στους υπαλλήλους τους την απαραίτητη γλωσσική κατάρτιση[semigr ]

>Κείμενο μετά την ψηφοφορία στο ΕΚ>

11. ότι η εμπειρία από την εφαρμογή του προγράμματος Τελωνεία 2000(1) έχει καταδείξει ότι η δράση για την προώθηση της διοικητικής συνεργασίας μεταξύ των εθνικών τελωνειακών διοικήσεων μπορεί να ενισχύσει ταυτόχρονα και την αποτελεσματικότητα των μέσων για την καταπολέμηση της απάτης[semigr ]

(1) ΕΕ L 33 της 4.2.97, σελ. 24

(Τροπολογία 5)

Άρθρο 2, σημείο δ)

>Αρχικό κείμενο>

δ) ως «ανταλλαγή» νοείται η επίσκεψη εργασίας, προς όφελος της Κοινότητας, την οποία πραγματοποιεί σε μια άλλη διοίκηση ένας υπάλληλος επιφορτισμένος με θέματα έμμεσης φορολογίας και η οποία οργανώνεται στο πλαίσιο του προγράμματος[semigr ]

>Κείμενο μετά την ψηφοφορία στο ΕΚ>

δ) ως «ανταλλαγή» νοείται η επίσκεψη εργασίας, προς όφελος της Κοινότητας, την οποία πραγματοποιεί στη διοίκηση ή εκπαιδευτικό ίδρυμα άλλου κράτους μέλους ένας υπάλληλος επιφορτισμένος με θέματα έμμεσης φορολογίας και η οποία οργανώνεται στο πλαίσιο του προγράμματος[semigr ]

(Τροπολογία 6)

Άρθρο 2, σημείο ε)

>Αρχικό κείμενο>

ε) ως "ασκήσεις διμερούς και πολυμερούς ελέγχου" νοούνται οι περιπτώσεις συνεργασίας, εντός του κοινοτικού νομικού πλαισίου για τη συνεργασία, δύο ή περισσότερων διοικήσεων με σκοπό την ενοποίηση των ελέγχων επί φορολογούμενων που έχουν υποχρεώσεις [semigr ]έμμεσης φορολογίας σε καθένα από τα συνεργαζόμενα κράτη μέλη[semigr ]

>Κείμενο μετά την ψηφοφορία στο ΕΚ>

ε) ως "πολυμερείς έλεγχοι" νοούνται οι περιπτώσεις συνεργασίας, εντός του κοινοτικού νομικού πλαισίου για τη συνεργασία, τριών τουλάχιστον διοικήσεων με σκοπό την ενοποίηση ή τον συντονισμό των ελέγχων επί φορολογούμενων που έχουν υποχρεώσεις [semigr ]έμμεσης φορολογίας σε καθένα από τα συνεργαζόμενα κράτη μέλη[semigr ]

(Τροπολογία 7)

Άρθρο 3, σημείο α)

>Αρχικό κείμενο>

α) να αποκτήσουν οι υπάλληλοι το αυτό υψηλό επίπεδο κατανόησης του κοινοτικού δικαίου και της ενσωμάτωσής του στα κράτη μέλη[semigr ]

>Κείμενο μετά την ψηφοφορία στο ΕΚ>

α) να αποκτήσουν οι υπάλληλοι το αυτό υψηλό επίπεδο κατανόησης του κοινοτικού δικαίου, ιδίως σε ό,τι αφορά την έμμεση φορολογία, και της ενσωμάτωσής του στα κράτη μέλη[semigr ]

(Τροπολογία 8)

Άρθρο 4, παράγραφος 1

>Αρχικό κείμενο>

1. Η Επιτροπή και τα κράτη μέλη δημιουργούν τα εν λόγω συστήματα επικοινωνίας και ανταλλαγής πληροφοριών και εκπονούν τα απαιτούμενα εγχειρίδια και οδηγούς.

>Κείμενο μετά την ψηφοφορία στο ΕΚ>

1. Η Επιτροπή και τα κράτη μέλη δημιουργούν και εξασφαλίζουν την καλή λειτουργία των νέων συστημάτων επικοινωνίας και ανταλλαγής πληροφοριών, και εκπονούν τα εγχειρίδια και τους οδηγούς που κρίνουν αναγκαία[semigr ] εξασφαλίζουν επίσης την καλή λειτουργία των υπαρχόντων συστημάτων επικοινωνίας και ανταλλαγής πληροφοριών, καθώς και των εγχειριδίων και οδηγών που κρίνουν αναγκαία

(Προφορική τροπολογία)

Άρθρο 4, παράγραφος 2, εδάφιο 1α (νέο)

>Κείμενο μετά την ψηφοφορία στο ΕΚ>

Σε περίπτωση προσφυγής σε υπεργολάβους, αυτοί θα ειλέγονται με δημοπρασίε που οργανώνονται σύμφωνα με τις ισχύουσες δημοσιονομικές διατάξεις.

(Τροπολογία 9)

Άρθρο 5, παράγραφος 1, πρώτο εδάφιο

>Αρχικό κείμενο>

1. Η Επιτροπή και τα κράτη μέλη διοργανώνουν ανταλλαγές για την επίτευξη των στόχων που ορίζονται στο άρθρο 3. Η διάρκεια των ανταλλαγών ποικίλλει, ανάλογα την περίπτωση, αλλά δεν υπερβαίνει το ένα έτος. Κάθε ανταλλαγή εστιάζεται σε μία συγκεκριμένη εργασιακή δραστηριότητα και είναι επαρκώς προετοιμασμένη, ενώ μετά το πέρας της θα αξιολογείται από τους συμμετασχόντες υπαλλήλους.

>Κείμενο μετά την ψηφοφορία στο ΕΚ>

1. Η Επιτροπή και τα κράτη μέλη διοργανώνουν ανταλλαγές για την επίτευξη των στόχων που ορίζονται στο άρθρο 3. Η διάρκεια των ανταλλαγών ποικίλλει, ανάλογα την περίπτωση, αλλά δεν υπερβαίνει τους έξι μήνες. Κάθε ανταλλαγή εστιάζεται σε μία συγκεκριμένη εργασιακή δραστηριότητα και είναι επαρκώς προετοιμασμένη, ενώ μετά το πέρας της θα αξιολογείται από τους συμμετασχόντες υπαλλήλους και δημόσιες υπηρεσίες.

(Τροπολογία 10)

Άρθρο 5, παράγραφος 2

>Αρχικό κείμενο>

2. Η Επιτροπή και τα κράτη μέλη διοργανώνουν σεμινάρια.

>Κείμενο μετά την ψηφοφορία στο ΕΚ>

2. Η Επιτροπή και τα κράτη μέλη διοργανώνουν σεμινάρια για τη συνεργασία υπαλλήλων από διάφορα κράτη μέλη και από την Επιτροπή και, οσάκις κρίνεται σκόπιμο, άλλων εμπειρογνωμόνων του τομέα, όπως ακαδημαϊκών, φυσικών προσώπων που φορολογούνται ή των εκπροσώπων και συμβούλων αυτών.

(Τροπολογία 11)

Άρθρο 5, παράγραφος 3

>Αρχικό κείμενο>

3. Η Επιτροπή και τα κράτη μέλη διοργανώνουν πρότυπες ασκήσεις διμερούς και πολυμερούς ελέγχου, σύμφωνα με το κοινοτικό νομικό πλαίσιο για τη συνεργασία.

>Κείμενο μετά την ψηφοφορία στο ΕΚ>

3. Η Επιτροπή και τα κράτη μέλη επιλέγουν τους συγκεκριμένους πολυμερείς ελέγχους που θα λάβουν υποστήριξη από την Κοινότητα, σύμφωνα με το κοινοτικό νομικό πλαίσιο για τη συνεργασία. Τα συμμετέχοντα κράτη μέλη υποβάλλουν, στην Επιτροπή και τα λοιπά κράτη μέλη, εκθέσεις και αξιολογήσεις σχετικά με τους ελέγχους.

(Τροπολογία 12)

Άρθρο 6

>Αρχικό κείμενο>

1. Η Επιτροπή και τα κράτη μέλη αναπτύσσουν τα υφιστάμενα και νέα κοινά προγράμματα κατάρτισης για να παράσχουν στους υπαλλήλους έναν κοινό πυρήνα κατάρτισης. Τα κράτη μέλη διασφαλίζουν ότι σε όλους τους υπαλλήλους παρέχεται αρχική κατάρτιση, όπως προβλέπεται στα κοινά προγράμματα κατάρτισης, και ότι όλοι οι υπάλληλοι λαμβάνουν σε τακτά διαστήματα συνεχή κατάρτιση, όπως προβλέπεται στα ίδια αυτά προγράμματα.

>Κείμενο μετά την ψηφοφορία στο ΕΚ>

1. Τα κράτη μέλη, σε συνεργασία με την Επιτροπή, στα πλαίσια της επιτροπής που προβλέπεται από το Άρθρο 11, καθιερώνει ένα δίκτυο συνεργασίας των εθνικών οργανώσεων, ακαδημιών ή σχολών, και υπαλλήλων που είναι επιφορτισμένοι με την κατάρτιση σε θέματα έμμεσης φορολογίας με καθήκον:

α) τον καθορισμό των κοινών επαγγελματικών δεξιοτήτων και γνώσεων, συμπεριλαμβανομένων των γλωσσών, που θα πρέπει να κατέχουν οι υπάλληλοι[semigr ]

β) την ανάπτυξη των υφιστάμενων κοινών προγραμμάτων κατάρτισης και, αν χρειασθεί, την εκπόνηση νέων προγραμμάτων, για να παράσχουν στους υπαλλήλους ένα κοινό πυρήνα κατάρτισης προκειμένου να εξασφαλίσουν τις αναγκαίες κοινές επαγγελματικές δεξιότητες και γνώσεις[semigr ]

γ) το άνοιγμα των προγραμμάτων κατάρτισης που παρέχει κάθε κράτος μέλος στους υπαλλήλους του, σε υπαλλήλους άλλων κρατών μελών, οσάκις κρίνεται σκόπιμο[semigr ]

δ) την ανάπτυξη των αναγκαίων κοινών εργαλείων για την κατάρτιση στην έμμεση φορολογία, συμπεριλαμβανομένων των εργαλείων γλωσσικής κατάρτισης[semigr ]

ε) την ανάλυση των πληροφοριών που παρέχονται ετησίως από τα κράτη μέλη, στα πλαίσια του Άρθρου 6.2, σχετικά με την κατάρτιση που προσφέρουν στους υπαλλήλους τους.

>Αρχικό κείμενο>

2. Τα κράτη μέλη θα παρέχουν στους υπαλλήλους τους την απαραίτητη γλωσσική κατάρτιση ώστε να αποκτήσουν οι τελευταίοι επαρκές επίπεδο γλωσσομάθειας.

>Κείμενο μετά την ψηφοφορία στο ΕΚ>

2. Τα κράτη μέλη διασφαλίζουν ότι οι υπάλληλοί τους λαμβάνουν την αρχική και τακτική συνεχή κατάρτιση που απαιτείται για την απόκτηση των κοινών επαγγελματικών δεξιοτήτων και γνώσεων, σύμφωνα με τα κοινά προγράμματα κατάρτισης. Πληροφορούν ετησίως την Επιτροπή σχετικά με το περιεχόμενο και την ποσότητα της κατάρτισης που προσφέρουν στους υπαλλήλους τους.

>Αρχικό κείμενο>

3. Η Επιτροπή και τα κράτη μέλη αναπτύσσουν κοινοτικά εργαλεία για την κατάρτιση στην έμμεση φορολογία, συμπεριλαμβανομένων των εργαλείων γλωσσικής κατάρτισης

>Κείμενο μετά την ψηφοφορία στο ΕΚ>

Διαγράφεται

(Προφορική τροπολογία)

Άρθρο 7

>Αρχικό κείμενο>

Το πρόγραμμα είναι ανοιχτό στη συμμετοχή των συνδεδεμένων χωρών της Κεντρικής και Ανατολικής Ευρώπης, σύμφωνα με τις προϋποθέσεις που καθορίζονται στις ευρωπαϊκές συμφωνίες ή στα συμπληρωματικά πρωτόκολλά τους σχετικά με τη συμμετοχή των χωρών αυτών στα κοινοτικά προγράμματα, και στο βαθμό που αυτό είναι δυνατό βάσει της κοινοτικής νομοθεσίας για την έμμεση φορολογία. Επίσης, στο πρόγραμμα μπορεί να συμμετάσχει η Κύπρος, σύμφωνα με το κοινό ψήφισμα για τη θέσπιση διαρθρωμένου διαλόγου μεταξύ της Ευρωπαϊκής Κοινότητας και της Κύπρου, και στο βαθμό που αυτό είναι δυνατόν βάσει της κοινοτικής νομοθεσίας για την έμμεση φορολογία.

>Κείμενο μετά την ψηφοφορία στο ΕΚ>

Το πρόγραμμα είναι ανοιχτό στη συμμετοχή των συνδεδεμένων χωρών της Κεντρικής και Ανατολικής Ευρώπης, σύμφωνα με τις προϋποθέσεις που καθορίζονται στις ευρωπαϊκές συμφωνίες ή στα συμπληρωματικά πρωτόκολλά τους σχετικά με τη συμμετοχή των χωρών αυτών στα κοινοτικά προγράμματα, και στο βαθμό που αυτό είναι δυνατό βάσει της κοινοτικής νομοθεσίας για την έμμεση φορολογία. Επίσης, στο πρόγραμμα μπορεί να συμμετάσχει η Κύπρος, σύμφωνα με το κοινό ψήφισμα για τη θέσπιση διαρθρωμένου διαλόγου μεταξύ της Ευρωπαϊκής Κοινότητας και της Κύπρου, και στο βαθμό που αυτό είναι δυνατόν βάσει της κοινοτικής νομοθεσίας για την έμμεση φορολογία. Οι δαπάνες από αυτή τη συμμετοχή προστίθενται στη χρηματοδότηση του προγράμματος αυτού.

(Τροπολογία 13)

Άρθρο 8, παράγραφος 2, σημείο γα) (νέο)

>Κείμενο μετά την ψηφοφορία στο ΕΚ>

γα) το κόστος για την εκπόνηση ανεξαρτήτων μελετών για τα αποτελέσματα του παρόντος προγράμματος, εφόσον τούτο κριθεί αναγκαίο[semigr ]

(Προφορική τροπολογία)

Άρθρο 9

>Αρχικό κείμενο>

Το χρηματοδοτικό πλαίσιο για την εφαρμογή του εν λόγω προγράμματος κατά την περίοδο μεταξύ της 1ης Ιανουαρίου 1998 και 31ης Δεκεμβρίου 2002 ορίζεται σε 45 εκατομμύρια Εcu. Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.

>Κείμενο μετά την ψηφοφορία στο ΕΚ>

Το χρηματοδοτικό πλαίσιο για την εφαρμογή του εν λόγω προγράμματος κατά την περίοδο μεταξύ της 1ης Ιανουαρίου 1998 και 31ης Δεκεμβρίου 2002 ορίζεται σε 45 εκατομμύρια Εcu. Το ποσόν αυτό καλύπτεται εν μέρει από τις δημοσιονομικές προοπτικές 1993-1999. Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.

(Τροπολογία 14)

Άρθρο 10

>Αρχικό κείμενο>

Οι απαραίτητες διατάξεις για την εφαρμογή της παρούσας απόφασης αποφασίζονται από την Επιτροπή σύμφωνα με τη διαδικασία που υπροβλέπεται στο άρθρο 11

>Κείμενο μετά την ψηφοφορία στο ΕΚ>

Τα απαραίτητα μέτρα για την εφαρμογή του παρόντος προγράμματος αποφασίζονται από την Επιτροπή σύμφωνα με τη διαδικασία που υπροβλέπεται στο άρθρο 11.

(Τροπολογία 15)

Άρθρο 12, παράγραφος 3, σημείο β)

>Αρχικό κείμενο>

β) μέχρι τις 30 Ιουνίου 2003 το αργότερο, τελική έκθεση για την υλοποίηση αυτού του προγράμματος.

>Κείμενο μετά την ψηφοφορία στο ΕΚ>

β) μέχρι τις 30 Ιουνίου 2003 το αργότερο, τελική έκθεση για την υλοποίηση και τα αποτελέσματα αυτού του προγράμματος.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Ευρωπαϊκού Κοινοβουλίου και του Συμβουλίου που αφορά την έγκριση προγράμματος δράσης για την ενίσχυση των συστημάτων έμμεσης φορολογίας της εσωτερικής αγοράς (πρόγραμμα FISCALIS) (COM(97)0175 - C4-0222/97 - 97/0128(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(97)0175 - 97/0128(COD)) ((ΕΕ C 177 της 11.6.1997, σελ. 8)),

- έχοντας υπόψη τα άρθρα 189 Β, παράγραφος 2 και 100 A της Συνθήκης ΕΚ (C4-0222/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Οικονομικής, Νομισματικής και Βιομηχανικής Πολιτικής και τη γνωμοδότηση Επιτροπής Προύπολογισμών (A4-0344/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Β, παράγραφος 2, της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. σε περίπτωση πρόθεσης του Συμβουλίου να απομακρυνθεί από το κείμενο που ενέκρινε το Κοινοβούλιο, καλεί το Συμβούλιο να το ενημερώσει σχετικά και ζητεί να τεθεί σε εφαρμογή η διαδικασία συνεννόησης[semigr ]

5. υπενθυμίζει ότι η Επιτροπή οφείλει να υποβάλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Κοινοβούλιο[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.